## ÅRSFESTEN – premier og oppmerksomheter til de beste

## Dette avsnittet legger vi først inn etter at årsfesten er avholdt og premiene er delt ut ☺

### Foreningens dekken til raskeste 2, 3 og 4 åringer

* 2 årige varmblods – ingen har oppnådd offisiell tid i 2014
* 3 årige varmblods: Unforgetableshadow 1.15,5, eier Martine S. Skarsholt
* 4 årige varmblods: Papagayo E 1.11,0 eier Tom Andersen & Claes Sjölin
* 2 årige kaldblods – ingen har oppnådd offisiell tid i 2014
* 3 årige kaldblods: Kjempen, 1.29,2, eier Thore-Jan Johansen & Inger-J. Grelland
* 4 årige kaldblods: H.M. Streif 1.26,8 eier Asbjørn Wessel og Tommy Fløysand

### Årets montèhest

H.M. Hird Balder vant to seire i montè, eier og oppdretter Geir Nordbotten

### Årets hest

* Startet i totalt 10 løp mot topp internasjonal/nasjonal klasse - 5 av løpene gikk på 1.12,0 eller raskere
* **Beste tid på sprint 11,0/1609m** – dette er beste Norgesrekord uansett alder/kjønn
* **Beste tid på mellomdistanse 11,3/2100m** – dette er raskeste tiden av en norskfødt hest på mellomdistanse (uansett alder) i 2014. Gjeldende Norgesrekord er 12,1 (for å sette Norgesrekord må hesten vinne løpet).
* **Beste tid på langdistanse 13,1/2720m** – dette er raskeste norskfødte hest **noensinne** (uansett alder). Gjeldende Norgesrekord for fireåringer er 13,9 (for å sette Norgesrekord må hesten vinne løpet).
* Innkjørt 950.863 kroner i 2014 Vant 4 løp (både på sprint-, mellom- og langdistanseløp)
* Vant Jarlsberg Grand Prix kvalifisering på 1.11,7/1609m
* Vant Jarlsberg Grand Prix finale på ny norgesrekord 1.11,0/1609m
* Vant kvalifisering til Norsk Trav Derby
* Vant DNTs høstfinale for 4-årige hester
* Ble nummer fire i Norsk Trav Derby etter å ha galoppert fra start
* Ble nummer tre i Gr. 1 løpet Grossen Preis von Deutchland i Hamburg
* Papagayo E er første norskfødte som har deltatt i Criterium Continental i Paris

### Årets ponnikusk

Vår beste ponnikusk, Christina Sophie Myklebust, kjørte 22 løp og vant 4 løp i 2014. Hun kusket Krokstad Maja og satte norsk rekord eldre hopper kategori B 10. mai på Jarlsberg.

### **Årets montèrytter**

Årets landschampion kommer nok en gang fra vår forening Kristine Kvasnes har i år vært den suverent beste montèrytteren i landet. Hun ble landschampion og vant championatet i montè på Bjerke, Forus, Momarken og Klosterskogen (samt champion for stallansatte på Biri). Totalt ble det 36 seiere i montè på 159 starter og 947.500 kr i premier.

### Årets kusk

Eirik Høitomt vant i 2014 sitt åttende landschampionat med hele 217 seiere og kr 11.421.000,- innkjørt. Eirik vant også championatet på Bjerke, Jarlsberg og Sørlandet samt flest V75 løp.

### Årets trener

Frode Hamre hadde nok en fantastisk sesong med sine stallhester. Stallhestene vant hele 218 løp på 924 starter. Frode driver den suverent mestvinnende stallen i landet og kjørte inn hele kr. 12.769.668,-

### Årets amatør

Pål Kristiansen trener sine hester selv og hans beste hest, Føynland Kongen, har hatt en flott sesong med kr. 523.848 innkjørt. Føynland Kongen vant fire V75 løp og tok en imponerende andreplass på Solvalla! Høydepunktet var seieren i Jarlsbergs største kaldblodsløp, Arnt Haakestads minneløp.

### Årets komet

Styret har bestemt at det skal deles ut en pris til Årets Komet. Dette er en pris til en person som gjør et «gjennombrudd» og leverer sterkt forbedrede resultater. Årets Komet er stallansatt, deltar i både travløp og montè. I 2014 vant hun 6 løp, tok 5 andreplasser og 4 tredjeplasser. Drakta er «Todelt svart/gull, hvit kant». Årets komet er Josefine Eilertsen!

### Våre ungdommer er de beste! De fortjener alle en pris.

* Kristine Kvasnes - har vært den suverent beste montèrytteren i landet i 2014 - Landschampion
* Marius Høitomt - vår mestvinnende stallansatte med 33 seiere og champion på Bjerke
* Siv Emilie Løvvold– 37 seiere totalt-vant montèløpet under Olympiatravet og Elitloppshelgen
* Silje Kristin Eilertsen - Norgesmester for stallansatte – totalt 12 seiere
* Preben Søvik – Flotte resultater i Sverige – første nordmann som har fått Stig H’s stipend
* Josefine Eilertsen – Årets Komet i Stokke omegn Travforening
* Martine Skarsholt – Ledet Jarlsbergamatørene til seier over Årjäng da hun vant sin første seier
* Jørn Ivar Eilertsen – Kuskedebuterte i 2014 – tre andreplasser på fire starter
* Maren Andrea Gjermundrød-Kommer fra ponnitravet, kuskedebuterte i 2014 og satser på trav